hotchpotch/miracl-hf-unified huggingface dataset:
রনিত রায়
রনিত রায় একজন ভারতীয় চলচ্চিত্র ও টেলিভিশন অভিনেতা, যিনি কে.ডি.পাঠক নামে সর্বাধিক পরিচিত। তিনি বর্তমানে হিন্দি টিভি সিরিয়াল আদালত ও ইত্না করনা মুজে পেয়ার সিরিয়ালে অভিনয় করছেন। অভিনয় ছাড়াও তিনি একটি নিরাপত্তা ব্যবসায় প্রতিষ্ঠানের মালিক।
রনিত রায় ১১ অক্টোবর ১৯৬৫ সালে নাগপুরে জন্মগ্রহণ করেন। তিনি ছিলেন ব্যবসায়ী বাবার প্রথম সন্তান। তার ছোটভাই রহিত রায়ও একজন টিভি অভিনেতা। তার বাল্যকাল আহমেদাবাদ ও গুজরাটে কাটে।
২৫ ডিসেম্বর ২০০৩ সালে রনিত অভিনেত্রি ও মডেল নিলাম সিংয়ের সাথে বিবাহ বন্ধনে আবদ্ধ হন। তাদের তিনটি সন্তান (২ মেয়ে ১ ছেলে) আছে। তার বড় মেয়ে অনা ১৯৯১ সালে জন্মগ্রহণ করেন৷ সে এখন আমেরিকাতে বসবাস করছে৷ তার অপর কন্যা সন্তান আদর ২০০৫ সালের মে মাসে জন্মগ্রহণ করেন৷ তাদের একমাত্র পুত্র সন্তান ২০০৭ সালের অক্টোবরে জন্মগ্রহণ করেন৷
১৯৯২ সাল হতে বর্তমান সময় পর্যন্ত রনিত রায় অনেক ছবিতে অভিনয় করেন৷ এর মধ্য উল্লেখযোগ্য হল- জান তেরে নাম, সৈনিক, বম্ব ব্লাস্ট, হালচাল, মেঘা, আর্মি, দানবীর, অগ্নি স্বাক্ষী, গ্ল্যামার গার্ল, হাম দিওয়ানা পেয়ার কা, খাতরন কী খিলারি, শেষ বংশধর, নিশান, দ্যাট গার্ল ইন ইয়েলো বুটস, মিডনাইট’স চিলড্রেন, স্টুডেন্ট অব দ্যা ইয়ার, শুট আউট এট ওয়াডালা, বস, আগলি, গুড্ডু, টু স্টেইটস, সাত কদম, কাবিল, সরকার ৩, মেশিন ইত্যাদি৷
রনিত রায় তার দীর্ঘ অভিনিত জীবনে অনেকগুলো ফিকশান শোতে অভিনয় করেন৷ এর মধ্য উল্লেখযোগ্য হল বোম্বে ব্লু, বাত বান যায়ে, নাগিন, কসম ছে, কেয়ামত, কাহানি হামারি মোহাব্বত কী, বন্দিনী, আদালত, ইতনা কারো না মুঝে পেয়ার, আদালত(সিজন ২), ২৪(সিজন ২) ইত্যাদি৷
নন-ফিকশন/রিয়েলিটি শো
এ শিল্পীর অংশগ্রহণকৃত উল্লেখযোগ্য রিয়েলিটি শো গুলো হচ্ছে কফি উইথ করণ, ঝলক দেখ লা যা, ইয়ে হ্যায় জালওয়া, টিকেট টু বলিউড, আজা মাহি বে, বেগম’স ড্রয়িং রুম, কিচেন চ্যাম্পিয়ন, কমেডি নাইটস ওয়িথ কপিল, ডিল অর নো ডিল ইত্যাদি৷
শিমুলিয়া ইউনিয়ন
শিমুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩৪.৬৬ বর্গ কিলোমিটার। ইউনিয়নের গোহাইল বাড়ি এলাকায় শিমুলিয়া ইউনিয়ন পরিষদ কার্যালয় অবস্থিত।
ধামসোনা ইউনিয়ন
ধামসোনা ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ৩২.৭৭ বর্গ কিলোমিটার। বলিভদ্র বাজার এলাকায় (ধামসোনা ইউনিয়নের একটি এলাকা) ধামসোনা ইউনিয়ন পরিষদ কার্যালয় অবস্থিত।
পাথালিয়া ইউনিয়ন
পাথালিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৮.৭৪ বর্গ কিলোমিটার। নবীনগরের কুরগাঁও (নতুন পাড়া), সোসাইটি রোডে পাথালিয়া ইউনিয়ন পরিষদ কার্যালয়ের অবস্থান।
দিনাজপুর সরকারি কলেজ
'দিনাজপুর সরকারি কলেজ বাংলাদেশের উত্তর জনপদ বৃহত্তর দিনাজপুরের একটি প্রাচীনতম ঐহিত্যবাহী শিক্ষা প্রতিষ্ঠান। “প্লায়োষ্টেসিন পিরিয়ড”-এ বরেন্দ্র ভূমির বৃহত্তর দিনাজপুর জেলায় যে কলেজটি শিক্ষার আলো ছড়িয়ে দিতে সর্বপ্রথম প্রতিষ্ঠিত হয়েছিল, সেটিই বর্তমানে দিনাজপুর সরকারি কলেজ। কলেজটি পুনর্ভবা নদীর পূর্ব তীরে শহরের উত্তর প্রান্তে কোলাহল মুক্ত এক মনোরম পরিবেশে অবস্থিত।
কলকাতার রিপন কলেজের শাখা হিসাবে ১৯৪২ সালে দিনাজপুরের ‘মহারাজা গিরিজানাথ হাই স্কুলে’ এই কলেজ প্রাথমিকভাবে প্রতিষ্ঠা লাভ করে। ঐ সময় অধ্যাপক অমরেন্দ্র কুমার ঠাকুর ও মিঃ কে. সি. ব্যানার্জী পর্যায়ক্রমে কলেজের দায়িত্ব পালন করেন। দেশ বিভাগের পরপর ১৯৪৮ সালে ‘রিপন কলেজ’ শাখাটি সুরেন্দ্রনাথ কলেজ (এস.এন. কলেজ) নাম করন করা হয়। ১৯৫৩ সালে দিনাজপুর শহরের নিমনগর বালুবাড়ি এলাকায় ১৩ একর জমির উপর কলেজের নিজস্ব ভবন নির্মিত হয় এবং সেখানে কলেজটি স্থানান্তরিত হয়। আন্তর্জাতিক খ্যাতিসম্পন্ন দার্শনিক ও শিক্ষাবিদ ড. গোবিন্দ চন্দ্র দেব (জি.সি.দেব) ছিলেন সুরেন্দ্রনাথ কলেজের প্রতিষ্ঠাতা অধ্যক্ষ।
১৯৬৬-১৯৬৭ শিক্ষাবর্ষে সুরেন্দ্রনাথ কলেজটি নিমনগর বালুবাড়ি হতে (যা বর্তমানে দিনাজপুর সরকারি মহিলা কলেজ) শহরের উত্তরে সুইহারী এলাকায় প্রায় ৬৫ একর জমি সম্বলিত বিস্তৃত এলাকায় নতুন ভবনে স্থানান্তরিত হয় এবং কলেজটি দিনাজপুর ডিগ্রি কলেজ নামে পরিচিত হয়। ১৫ই এপ্রিল, ১৯৬৮ সালে প্রাদেশিকীকরণ করার ফলে কলেজটি ‘দিনাজপুর সরকারি কলেজ’ নামে পরিচিতি লাভ করে।
কলেজটি প্রথমে কলকাতা বিশ্ববিদ্যালয়ের অধিনে পরে ঢাকা বিশ্ববিদ্যালয় ও রাজশাহী বিশ্ববিদ্যালয় এবং বর্তমানে জাতীয় বিশ্ববিদ্যালয়ের অধিনে শিক্ষা কার্যক্রম পরিচালনা করে।স্নাতক (সম্মান) ও স্নাকোত্তর পর্যায়ে পঠিত বর্তমান অনুষদ ও বিভাগসমূহ -
সারিন
সারিন (বৈজ্ঞানিক নাম: "Pieris canidia") এক প্রজাতির মাঝারি আকারের প্রজাপতি, যাদের মুল শরীর আর ডানা সাদা বর্ণের এবং তার ওপর কালো ছোপযুক্ত। এরা ‘পিয়েরিডি’ পরিবারের সদস্য।
প্রসারিত অবস্থায় সারিনের ডানার আকার ৪৫-৬০ মিলিমিটার দৈর্ঘ্যের হয়।
ভারতে প্রাপ্ত সারিন এর উপপ্রজাতি হল- 
সাধারণত এই জাতীয় প্রজাপতিটি ভারতে হিমালয় সন্নিহিত অঞ্চলগুলিতে প্রচুর পরিমানে দেখা যায়। দক্ষিণ ভারত সহ ভারতীয় উপদ্বীপ অঞ্চল, নেপাল, পামির মালভূমি পর্যন্ত, এছাড়া চিন ও উত্তর ও দক্ষিণ কোরিয়াতেও এদের দেখা যায়। কাশ্মীর থেকে সিকিম, আসাম এর ১২০০০ ফুট উচ্চতা পর্যন্ত এদের দেখা মেলে।
এই প্রজাপতি মূলত: সাদা বর্ণের। ওপর পিঠ ও সামনের ডানার শীর্ষে কালো। এই কালো ছোপ পার্শ্বপ্রান্ত বরাবর নেমে এসেছে। ডানার আঁচলে একটা মাঝারি মাপের কালো ফোঁটা লক্ষ্য করা যায়। ডানার নীচের পিঠে সাদার ওপর হাল্কা ছাই এবং হলুদের আভা দেখা যায়।
এই শূককীট গোত্রের উদ্ভিদ অর্থাৎ ফুলকপি (),বাঁধাকপি এবং এদের পাতার রসালো অংশ আহার করে।
ম্যাসিডনের ক্রাতেরোস
ক্রাতেরোস () বা ক্রাতেউয়াস () ম্যাসিডনের রাজা ছিলেন।
প্রাচীন যুগের রোমান লেখক ক্লদিয়াস এলিয়ানসের মতে, ৩৯৯ খ্রিস্টপূর্বাব্দে একটি শিকারের সময় ম্যাসিডন রাজসভার এক সদস্য ক্রাতেরোসের হাতে প্রথম আর্কেলাওসের মৃত্যু ঘটে। এই হত্যাকাণ্ড সম্বন্ধে বিভিন্ন বয়ান পাওয়া যায়। নিজ কন্যাকে ক্রাতেরোসের সাথে বিবাহের প্রতিশ্রুতি দিয়ে তা রক্ষা না করায় ক্রাতেরোস তাঁকে হত্যা করেন বলে এলিয়ানস মত প্রকাশ করেছেন। দায়াদোরাস সিক্যুলাসের মতে, এই হত্যা দুর্ঘটনাবশতঃ ঘটেছিল। ঊনবিংশ শতাব্দীর গ্রিক ঐতিহাসিক কনস্তান্তিনোস প্যাপাররিগোপোলোসের মতে, দেকামনিকোস নামক এক ম্যাসিডোনিয় সভাসদ এই হত্যার সঙ্গে যুক্ত ছিলেন। কোন এক সময়, কবি ইউরিপিদিসকে অপমান করায় ক্রুদ্ধ প্রথম আর্কেলাওস দেকামনিকোস চাবুকের প্রহারের শাস্তি ধার্য্য করেন। অপমানিত দেকামনিকোস এই ঘটনা মনে রেখে কয়েক বছর পরে আর্কেলাওসকে হত্যায় সাহায্য করে এর প্রতিশোধ নেন। অ্যারিস্টটলের বয়ান অনুযায়ী, প্রথম আর্কেলাওস তাঁকে যৌন হেনস্থা করায় অপমানিত ক্রাতেরোস তাঁর দুই সঙ্গী দেকামনিকোস ও হেল্লানোক্রাতেসের সঙ্গে মিলিত ভাবে তাঁকে হত্যা করেন।
প্রথম আর্কেলাওসকে হত্যার পর মাত্র কয়েক দিনের জন্যই ক্রাতেরোস ম্যাসিডনের সিংহাসনে আসীন থাকতে সক্ষম হন। প্রথম আর্কেলাওসের দুই পুত্র ওরেস্তেস ও দ্বিতীয় আর্কেলাওস রাজ্যভার গ্রহণ করলে ক্রাতেরোস বিতাড়িত হন।
আমিনবাজার ইউনিয়ন
আমিনবাজার ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ১০.৯৪ বর্গ কিলোমিটার। সাভার উপজেলার আমিনবাজার এলাকায় আমিনবাজার ইউনিয়ন পরিষদ কার্যালয় অবস্থিত।
ভাকুর্তা ইউনিয়ন
ভাকুর্তা ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ২১.০৬ বর্গ কিলোমিটার। ইউনিয়নের ভাকুর্তা বাজারের হিন্দু ভাকুর্তা এলাকায় ভাকুর্তা ইউনিয়ন পরিষদ কার্যালয় অবস্থিত।
চিত্তপ্রিয় রায়চৌধুরী
চিত্তপ্রিয় রায়চৌধুরী (১৮৯৪ - ৯ সেপ্টেম্বর, ১৯১৫) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন।
ডিসেম্বর ১৯১৩ সনে প্রথম ফরিদপুর ষড়যন্ত্র মামলায় আসামি হিসেবে গ্রেপ্তার হয়ে পাঁচ মাস জেল খাটেন। ১৮ ফেব্রুয়ারি ১৯১৫ তারিখে কলকাতা বিশ্ববিদ্যালয়ের সমাবর্তন দিবসে রাস্তায় কর্তব্যরত পুলিস ইনস্পেকটর সুরেশ মুখার্জিকে কয়েকজন সহকর্মীর সাহায্যে হত্যা করেন। বিপ্লবী যতীন মুখার্জীর সহকর্মী হিসেবে জার্মানি, জাপান, আমেরিকা ও ডাচ ইন্ডিজ থেকে অস্ত্রশস্ত্র আমদানির চেষ্টা করেন।
৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের নদী বুড়ি বালামের উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিসের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ৩ ডিসেম্বর, ১৯১৫ তাঁদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিসের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তাঁর মৃত্যু ঘটে।
চিত্তপ্রিয় রায়চৌধুরীর জন্ম মাদারিপুর জেলার রাজৈর উপজেলার খালিয়াতে। তাঁর বাবার নাম পঞ্চানন রায়চৌধুরী। মাদারিপুর হাই স্কুলের ছাত্র থাকা অবস্থায় ব্রিটিশ বিরোধী বিপ্লবে জরিয়ে পরেন।
ম্যাসিডনের ওরেস্তেস
ওরেস্তেস () ম্যাসিডন শাসনকারী আর্গিয়াদ রাজবংশের রাজা ছিলেন।
ওরেস্তেস আর্গিয়াদ রাজবংশের ত্রয়োদশ রাজা প্রথম আর্কেলাওসের পুত্র ছিলেন। প্রথম আর্কেলাওসকে হত্যা করে ক্রাতেরোস যখন সিংহাসনে আরোহণ করেন, তখন ওরেস্তেস শৈশবাবস্থায় ছিলেন। সেই কারণে দ্বিতীয় এরোপসকে রাজপ্রতিনিধি হিসেবে নিযুক্ত করে শিশু ওরেস্তেসকে রাজা হিসেবে সিংহাসনে বসানো হয়। চার বছর পরে, দ্বিতীয় এরোপস তাঁকে হত্যা করে সিংহাসন অধিকার করেন।
জ্যোতিষচন্দ্র পাল
জ্যোতিষচন্দ্র পাল (? - ৪ ডিসেম্বর, ১৯২৪) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি বিপ্লবী বাঘা যতীনের দলের সভ্য হিসেবে ১৯১৫ সনের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। কপ্তিপোদায় পুলিসের সঙ্গে সংঘর্ষে অংশগ্রহণ করেন এবং ধরা পড়ে যাবজ্জীবন কারাদণ্ডে দণ্ডিত হন।
৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের নদী বুড়ি বালামের উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিসের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ৩ ডিসেম্বর, ১৯১৫ তাঁদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিসের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তাঁর মৃত্যু ঘটে।
জ্যোতিষচন্দ্র পালের জন্ম নদীয়া জেলার কমলাপুরে। তাঁর বাবার নাম মাধবচন্দ্র পাল।
২০১৫-১৬ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক ২৮ সেপ্টেম্বর থেকে ২১ অক্টোবর, ২০১৫ তারিখ পর্যন্ত বাংলাদেশ সফর করার কথা ছিল। ২৮ সেপ্টেম্বর ২০১৫ তারিখে অস্ট্রেলিয়া ক্রিকেট দলের বাংলাদেশে আসার কথা থাকলেও ক্রিকেট অস্ট্রেলিয়া নিরাপত্তা ঝুঁকির তথ্য পাওয়ার কথা জানিয়ে সফর পিছিয়ে দেয় ও অস্ট্রেলীয় দলের দেশত্যাগ বাতিল করে। সফর পিছিয়ে দেওয়ায় বাংলাদেশ ক্রিকেট বোর্ড (বিসিবি) বিস্ময় প্রকাশ করে। অস্ট্রেলিয়া ক্রিকেট দলের নিরাপত্তা প্রধান শন ক্যারল বাংলাদেশের নিরাপত্তাব্যবস্থা পর্যবেক্ষণ করতে, পাশাপাশি বাংলাদেশে অস্ট্রেলীয় হাইকমিশনারের দেখা করতে ও বাংলাদেশ সরকারের সাথে নিরাপত্তা বিষয়ে কথা বলতে ২৭ সেপ্টেম্বর বাংলাদেশে আসে। সফর সংক্রান্ত চলমান উদ্বেগ সত্ত্বেও ২৮ তারিখ বিসিবি মুশফিকুর রহিমের নেতৃত্বে ১৪ সদস্যের বাংলাদেশ দল ঘোষণা করে। বিসিবির প্রধান নির্বাহী কর্মকর্তা নিজামউদ্দিন চৌধুরী বলেন "অস্ট্রেলিয়া দল খানিকটা দেরিতে এলেও আশা করি ম্যাচের সূচীতে কোনো পরিবর্তন হবে না"। ৩০ সেপ্টেম্বর অস্ট্রেলীয় ক্রিকেটার তাদের ঘরোয়া খেলার রাজ্য স্কোয়াডে ফেরত পাঠানো হয়। অন্যদিকে বিসিবি জানায় "আন্তর্জাতিক ক্রিকেটের জন্য প্রয়োজনীয় নিরাপত্তা ছাড়াও সরকার ক্রিকেট দলকে বাড়তি নিরাপত্তার ব্যাপারে অঙ্গীকার করেছে। যেই নিরাপত্তার মান রাষ্ট্রপ্রধানের (ভিভিআইপি) সমান।"
সূচী অনুযায়ী এই সফরে অস্ট্রেলিয়া দলের বাংলাদেশ ক্রিকেট দলের বিপক্ষে দুইটি টেস্ট খেলায় প্রতিদ্বন্দ্বিতায় অবতীর্ণ ও এরপূর্বে বিসিবি একাদশের বিপক্ষে তিনদিনের প্রস্তুতিমূলক খেলায় মুখোমুখি হওয়ার কথা ছিল।
১ অক্টোবর ২০১৬ তারিখে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড আনুষ্ঠানিকভাবে এই সফর বাতিলের কথা জানায় এবং সুবিধাজনক সময়ে এই সফর আবার অনুষ্ঠিত হবে বলে আশাব্যক্ত করেন। ২০১৭ সালে ক্রিকেট অস্ট্রেলিয়া সফরটি ২০১৭ সালের আগস্ট মাসে হবে বলে নিশ্চিত করে।
অস্ট্রেলিয়ার প্যাট কামিন্স পিঠের আঘাতে আক্রান্ত হওয়ায় সফর থেকে বাদ পড়েন। তার পরিবর্তে জেমস ফকনারের অন্তর্ভুক্তি ঘটে।
নীরেন্দ্রনাথ দাশগুপ্ত
নীরেন্দ্রনাথ দাশগুপ্ত (ডিসেম্বর ১৮৯২ - ৩ ডিসেম্বর, ১৯১৫) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন।
১৯১৩ সনে ফরিদপুর ষড়যন্ত্র মামলায় অভিযুক্ত হয়ে কারারুদ্ধ হন। জেল থেকে মুক্তি পেয়ে ১৯১৫ সনে গোয়েন্দা অফিসার নীরদ হালদারকে গুলি করে হত্যা করেন। তিনি বিপ্লবী বাঘা যতীনের দলের সভ্য হিসেবে ১৯১৫ সনের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন।
৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের নদী বুড়ি বালামের উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিসের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ৩ ডিসেম্বর, ১৯১৫ তাঁদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিসের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তাঁর মৃত্যু ঘটে।
নীরেন্দ্রনাথ দাশগুপ্তের জন্ম মাদারিপুর জেলার খৈয়ারডাঙ্গাতে। তাঁর বাবার নাম ললিতমোহন দাশগুপ্ত।
এম জাহিদ হাসান
এম জাহিদ হাসান একজন বাংলাদেশী পদার্থবিজ্ঞানী। তিনি বর্তমানে যুক্তরাষ্ট্রের প্রিন্সটন বিশ্ববিদ্যালয়ে পদার্থবিজ্ঞানের অধ্যাপক হিসেবে কর্মরত।
অ্যাডভোকেট রহমত আলী ও গৃহিণী নাদিরা বেগমের দুই ছেলে ও এক মেয়ের মধ্যে জাহিদ সবার বড়। ধানমন্ডি সরকারি বালক উচ্চবিদ্যালয় থেকে ১৯৮৬ সালে এসএসসিতে সম্মিলিত মেধাতালিকায় দ্বিতীয় ও ঢাকা কলেজ থেকে ১৯৮৮ সালে এইচএসসিতে প্রথম স্থান অধিকার করেন জাহিদ।
নোবেল পুরস্কার বিজয়ী তত্ত্বীয় পদার্থবিজ্ঞানী স্টিফেন ভাইনভার্গের সঙ্গে কাজ করার সুযোগ নিতে জাহিদ ভর্তি হলেন অস্টিনের টেক্সাস বিশ্ববিদ্যালয়ে। সেখানে পদার্থবিজ্ঞান থেকে স্নাতক হয়ে পরে স্ট্যানফোর্ড ইউনিভার্সিটি থেকে পিএইচডি করেন। পিএইচডি করার সময় জাহিদ বের করেন কঠিন বস্তুর মধ্যে ইলেকট্রনের চারটি কোয়ান্টাম সংখ্যা বের করার কৌশল। এই সময় তিনি প্রিন্সটন ইউনিভার্সিটিতে পড়ানোর আমন্ত্রণ পান।
‘আমি একটা বক্তৃতা দিতে গিয়েছি প্রিন্সটনে। বক্তৃতা শেষেই তারা আমাকে যোগ দেওয়ার আমন্ত্রণ জানায়। কোনো জীবনবৃত্তান্তও তৈরি ছিল না। পিএইচডিও শেষ হয়নি।’ আরাধ্য স্বপ্ন ধরা দেওয়ার কথা বলছিলেন জাহিদ। এরই মধ্যে প্রায় ২০ জন শিক্ষার্থী তাঁর তত্ত্বাবধানে পিএইচডি ডিগ্রি লাভ করেছেন।
ফরিদপুর বিভাগ
ফরিদপুর বিভাগ বাংলাদেশের একটি প্রস্তাবিত প্রশাসনিক বিভাগ। প্রস্তাবনা অনুসারে, বর্তমান ঢাকা বিভাগ থেকে আলাদা হয়ে ফরিদপুর, গোপালগঞ্জ, মাদারীপুর, রাজবাড়ী ও শরীয়তপুর এই পাঁচটি জেলা নিয়ে পদ্মা বিভাগ নামে প্রতিষ্ঠিত হবে। 
যার সদর দপ্তর হবে ফরিদপুর।
প্রস্তাবিত ফরিদপুর বিভাগ গঙ্গাঋদ্ধি নামক প্রাচীন রাজ্যের অধীনে ছিল। মুঘল আমলে এ এলাকা ফাতেহাবাদ সরকার এলাকা নামে সুপরিচিত ছিল।
২০১৫ সালের ২৬ জানুয়ারি মন্ত্রিসভার এক বৈঠকে প্রধানমন্ত্রী শেখ হাসিনা চট্টগ্রাম বিভাগ থেকে আলাদা করে বৃহত্তর কুমিল্লা- নোয়াখালী অঞ্চল নিয়ে কুমিল্লা বিভাগ ও ঢাকা বিভাগ থেকে আলাদা করে বৃহত্তর ফরিদুপুর অঞ্চল নিয়ে ফরিদপুর বিভাগ গঠনের বিষয়ে আলোচনা করেন ও এবিষয়ে প্রয়োজনীয় ব্যবস্থা নিতে নির্দেশ দেন। এর আগে তিনি এক বৈঠকে ময়মনসিংহ বিভাগ গঠনের ঘোষণা দেন।
ইয়ারপুর ইউনিয়ন
ইয়ারপুর ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন আশুলিয়া থানার একটি ইউনিয়ন। ইউনিয়নটির আয়তন ২৬.৩৫ বর্গ কিলোমিটার। আশুলিয়া থানার জিরাবো এলাকার নরসিংহপুরে (সরকার মার্কেট সংলগ্ন) ইয়ারপুর ইউনিয়ন পরিষদ কার্যালয়ের অবস্থান।
ড্যানিয়েল পল ফ্রেডিনবার্গ
ড্যানিয়েল পল "ডান" ফ্রেডিনবার্গ (সেপ্টেম্বর ৮, ১৯৮১ – এপ্রিল ২৫, ২০১৫) গুগুল এ কার্যনির্বাহক, জলবায়ু কর্মী, উদ্ভাবক, অনুসন্ধানকারী এবং উদ্যোক্তা ছিলেন, যিনি ২০১৫-এর নেপাল ভূমিকম্প এ,তুষারধসে মাথায় আঘাতজনিত কারনে ২৫শে এপ্রিল ২০১৫ তে মারা যান।
ফ্রেডিনবার্গ নরকফর্ক,আরকান্সাসএর একটি খামারে বড় হয়েছেন , তিনি হট স্প্রিংসএ গণিত, বিজ্ঞান, এবং আর্টস আরকানসাস স্কুল এ যোগ দিতে 15 বছর বয়সে বাড়ি ছাড়েন.
তিনি ক্যালিফোর্নিয়া বিশ্ববিদ্যালয়, আরভাইন থেকে ২০০৪ খ্রিস্টাব্দে স্নাতক , এবং সাউদার্ন ক্যালিফোর্নিয়া বিশ্ববিদ্যালয়, স্ট্যানফোর্ড বিশ্ববিদ্যালয়, এবং ক্যালিফোর্নিয়া, বার্কলে বিশ্ববিদ্যালয় সমূহ থেকে উন্নত/আডভান্স (বিশ্ববিদ্যালয়ের উপাধি)/ডিগ্রী অর্জন করেন . তিনি 2007 সালে গুগলের জন্য কাজ শুরু করেন.
ফ্রেডিনবার্গ গুগল এক্সএ গোপনীয়তা প্রধান ছিলেন, প্রকল্প লুনএ একজন উপদেষ্টা ছিলেন, এবং লন্ড্রি এস এফ এর সহ-প্রতিষ্ঠাতা ছিলেন। এবং তুষার সংরক্ষণ/সেভ দা আইসের তিনি ইউটিউব, গুগুল+, গুগুল ক্লাউড, গুগুল গ্লাস, and গুগুল ম্যাপস এও কাজ করেন।. তিনি " গুগল সাহসিক টিম ' চালু করেন, যা পৃথিবীতে ভূতাত্ত্বিক এলাকায় এবং গঠন ম্যাপে একটি প্রচেষ্টা ,শহরগুলি গুগল আর্থ-এর রাস্তায় স্তরের দেখুন বিস্তারিত অনুরূপ পর্যায়ে, নগর, এবং অন্যান্য জনবহুল এলাকায় (গ্রেট বেরিয়ার রিফ সহ, মহাসাগরের ভূতল, এবং উচ্চ এবং/অথবা হিমালয় সহ দূরবর্তী পাহাড় এবং পর্বত পরিসর) .
ফ্রেডিনবার্গ দশটি সফটওয়্যার প্রযুক্তির উদ্ভাবন করেন ও পেটেন্ট করেন। "একটি ক্লায়েন্ট প্রান্তের ব্যবহারকারী মডেল ব্যবহার করে ব্যক্তিগতকৃত সেবা", ব্যক্তিগতকৃত সেবা প্রদানের জন্য একটি ক্লায়েন্ট প্রান্তের ব্যবহারকারী মডেল ব্যবহার করে সিস্টেম, পদ্ধতি, এবং মেশিনে পাঠযোগ্য মিডিয়ার সঙ্গে সম্পর্কযুক্ত প্রযুক্তির জন্য পেটেন্ট , "ক্লাউড কম্পিউটিং সেবা স্বচ্ছতার জন্য পদ্ধতি এবং সিস্টেম" পেটেন্ট,"ইন্টারেক্টিভ গোপনীয়তা সেটিংস স্তর" পেটেন্ট,"চিত্র চুরি আবিষ্কারক" পেটেন্ট,"অভ্যন্তরীণ গোপনীয়তা আক্রমণ সনাক্তকরণ এবং প্রতিরোধ ব্যবস্থা" পেটেন্ট, "সামাজিক নেটওয়ার্ক অটোমেশন" পেটেন্ট. তাঁর মোট ৫০ টিরও বেশি পেটেন্ট এবং অমীমাংসিত পেটেন্ট আছে। ফ্রেডিনবার্গের সামাজিক ধারণা এবং প্রযুক্তিগত অনলাইন প্রক্রিয়া উভয় ব্যাপারে "দা ট্রাস্ট ট্রি" রয়েছে।
গুগুল- এ কাজ করার পূর্বে, ফ্রেডিনবার্গ বোয়িং এ প্রতিরক্ষা শিল্পের ভবিষ্যত যুদ্ধ/কমব্যাট সিস্টেমে কাজ করেন ।
বরাবর গুহাসমূহ
বারাবার গুহা ভারতের প্রাচীনতম টিকে থাকা পাথর-কাটা গুহা । এটি ভারতের বিহারের গয়া জেলার অন্তর্গত বেলাগঞ্জ ব্লকে অবস্থিত। গয়া হতে ২৪ কিমি উত্তরে সম্ভবত মৌর্য সাম্রাজ্যের (৩২২-১৮৫ খ্রিস্টপূর্ব) সময় থেকে এ গুহাতে মানুষের করস্পর্শ পড়েছিল। এখানে অশোক এর কিছু শিলালিপিও পাওয়া গেছে।
বারাবার (চারটি গুহা) এবং নাগার্জুন (তিনটি গুহা) নামক যমজ পাহাড়ে এই গুহাসমূহ অবস্থিত । বারাবার পাহাড় থেকে ১.৬ কিমি দূরত্বে নাগার্জুন পর্বতের গুহাগুলি নাগার্জুনি গুহা হিসাবে চিহ্নিত । এই পাথর-কাটা কক্ষগুলি মৌর্যযুগের । সম্রাট অশোক (রাজত্ব কাল ২৭৩-২৩২ খ্রিস্টপূর্ব) এবং তাঁর পৌত্র দশরথ মৌর্য এবং খ্রিস্টপূর্ব তৃতীয় শতকে বৌদ্ধরা নিজেদের ধর্মীয় সহনশীলতার নীতিতে বিশ্বাসী হওয়ায় এখানে বিভিন্ন জৈন বিভাগগুলিও বেড়ে ওঠার সুযোগ পায়। 
গুহাগুলি বৌদ্ধধর্ম প্রতিষ্ঠাতা গৌতম বুদ্ধ,ও জৈনধর্ম প্রতিষ্ঠাতা শেষ এবং ২৪তম তীর্থঙ্কর মহাবীর'এর সমসাময়িক মকখালি গোসালা দ্বারা প্রতিষ্ঠিত এবং অজীবিকাসম্প্রদায়ের সন্ন্যাসীদের দ্বারা ব্যবহৃত হত । ঐ নির্মাণ-ভূমিতে বিভিন্ন পাথর-কাটা বৌদ্ধ এবং হিন্দু ভাস্কর্যও আছে।
বারাবারের বেশীরভাগ গুহাগুলি দুই কক্ষ নিয়ে তৈরি । সম্পূর্ণরূপে গ্রানাইট পাথরে খোদিত একটি অত্যন্ত মসৃণ আভ্যন্তরীন তলের সঙ্গে কক্ষগুলি যুক্ত। যেকোনও শব্দের উত্তেজনাপূর্ণ প্রতিধ্বনি সৃজনের ফলে গুহাভ্যন্তর অদ্ভুত রহস্যমণ্ডিত মনে হয়। প্রথম কক্ষটি একটি বড় আয়তক্ষেত্রাকার প্রেক্ষাগৃহের ন্যায়; এটি মনে হয় উপাসকদের সমবেত হওয়ার জন্য ব্যবহৃত হত। দ্বিতীয়টি ছোট চক্রাকার গম্বুজের মত, সম্ভবত এটি পূজার জন্য ব্যবহৃত হত। আগে কখনো ভেতরের কক্ষটিতে একটি ছোট স্তূপ ছিল,কিন্তু এখন খালি। এই গুহাগুলি ইংরেজি লেখক ই এম ফর্স্টার রচিত "এ প্যাসেজ টু ইন্ডিয়া" বইটিতে ভুলবশত মারাবার নামে বর্ণিত হয়েছে।
বারাবার পর্বতে চারটি গুহা রয়েছে, করণ চৌপর, ,লোমাস ঋষি এবং বিশ্ব জোপরি। "সুদামা" এবং ",লোমশ ঋষি গুহাগুলি" ভারতে পাথর-খোদাই স্থাপত্যের প্রাচীনতম উদাহরণ, মৌর্য যুগের স্থাপত্য শিল্পের পুঙ্খানুপুঙ্খ সুক্ষ্মতা এর বৈশিষ্ট্য, যা পরবর্তী শতাব্দীতে স্থাপত্য শিল্পের এক অন্যতম ধারা হিসেবে বিকশিত হয়। মহারাষ্ট্র।মহারাষ্টের অজন্তা এবং কারলা গুহাগুলি।কারলা গুহাগুলিতে পাওয়া বড় বৌদ্ধ চৈত্যগুলির ন্যায় এগুলিও একই ধারার শিল্প, যা পরবর্তীকালে ব্যাপকভাবে দক্ষিণ এশীয় পাথর-খোদাই স্থাপত্যের ঐতিহ্যকে প্রভাবিত করে। বারাবার গুহাগুলিতে যে বিশালাকায় খিলানগুলি আছে তা প্রাচীন ইতিহাসে খুব কম দেখতে পাওয়া যায়।
নাগার্জুনের কাছকাছি গুহাগুলি বারাবার গুহার তুলনায় অপেক্ষাকৃত ছোট এবং কম পুরানো। তিনটি গুহা হল:
মনোরঞ্জন সেনগুপ্ত
মনোরঞ্জন সেনগুপ্ত (১৮৯৮ - ৩ ডিসেম্বর, ১৯১৫) () ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি পূর্ণচন্দ্র দাসের সহকর্মী ও পূর্ণচন্দ্র পরিচালিত গুপ্ত বিপ্লবী সংগঠন মাদারিপুর সমিতির সদস্য ছিলেন। তিনি বিপ্লবী বাঘা যতীনের দলের সভ্য হিসেবে ১৯১৫ সনের সেপ্টেম্বরে উড়িষ্যার বালেশ্বরের সমুদ্র উপকূলে জার্মান জাহাজ "ম্যাভেরিক" থেকে অস্ত্রশস্ত্র ও গোলাবারুদ সংগ্রহের কাজে যুক্ত ছিলেন। বাঘা যতীনের নেতৃত্বে পরিচালিত বুড়ি বালামের তীরে খণ্ডযুদ্ধে অংশগ্রহণ করেন।
৭ সেপ্টেম্বর গভীর রাত্রে বাঘা যতীন বা যতীন মুখার্জী নিজের সাময়িক আস্তানা মহলডিহাতে ফিরে এলেন। সঙ্গে চিত্তপ্রিয় রায়চৌধুরী, জ্যোতিষচন্দ্র পাল, মনোরঞ্জন সেনগুপ্ত এবং নীরেন্দ্রনাথ দাশগুপ্ত। ৮ সেপ্টেম্বর সারাদিন কেটে গেল গভীর জংগলে। সারারাত পায়ে হেঁটে ৯ সেপ্টেম্বর ভোরবেলা পৌঁছলেন বালেশ্বরের নদী বুড়ি বালামের উপকণ্ঠে। সাঁতার কেটে নদীর ওপারে গিয়ে যুদ্ধের পক্ষে মোটামুটি উপযুক্ত শুকনো এক ডোবার মধ্যে আশ্রয় নিলেন। বিপরীতপক্ষে চার্লস টেগার্ট, কমান্ডার রাদারফোর্ড, জেলা ম্যাজিস্ট্রেট কিলভি অসংখ্য সশস্ত্র পুলিস ও সামরিক বাহিনী নিয়ে হাজির হয়েছিল। পরীখার আড়ালে বাঘা যতীনের নেতৃত্বে পাঁচজন, হাতে মাউজার পিস্তল। যুদ্ধ শুরু হলে পুলিসের গুলিতে ঘটনাস্থলে শহীদ হলেন চিত্তপ্রিয় রায়চৌধুরী। পরে ১৯১৫ সালের ১৬ অক্টোবর বিচারের রায়ে মনোরঞ্জন সেনগুপ্ত এবং নীরেন্দ্রনাথ দাশগুপ্তকে প্রাণদণ্ড দেয়া হয়। ৩ ডিসেম্বর, ১৯১৫ তাঁদের দুজনের ফাঁসি কার্যকর করা হয়। জ্যোতিষচন্দ্র পালও বেশিদিন বাঁচেননি। পুলিসের নির্মম অত্যাচারে আন্দামান সেলুলার জেলে কুঠরিবদ্ধ অবস্থায় উন্মাদ হয়ে যান। বহরমপুর উন্মাদ আশ্রমে ১৯২৪ সালের ৪ ডিসেম্বর তাঁর মৃত্যু ঘটে।
মনোরঞ্জন সেনগুপ্তের জন্ম মাদারিপুর জেলার খৈয়ারডাঙ্গাতে। তাঁর বাবার নাম হলধর সেনগুপ্ত।
বার্নি স্যান্ডার্স
বার্নার্ড “বার্নি” স্যান্ডার্স একজন আমেরিকান রাজনীতিবিদ এবং ভারমন্ট এর  মার্কিন যুক্তরাষ্ট্রের জুনিয়র সিনেটর। তিনি ২০১৬ সালের প্রেসিডেন্ট নির্বাচনে ডেমোক্র্যাটিক মনোনয়নের জন্য তার প্রার্থীতা ঘোষণা করেছেন।
বার্নি স্যান্ডার্স নিউইয়র্ক এর ব্রুকলনে সেপ্টেম্বর ৮, ১৯৪১ খিস্ট্রাব্দে জন্মগ্রহণ করেন। তাঁর পিতা স্যান্ডার্স, যার পরিবার হলোকস্ট গুলিবিদ্ধ হয়ে মারা যান, পোল্যান্ডের ইহুদি অভিবাসী ছিল এবং মা ডরখি স্যান্ডার্স নিউইয়র্কে ইহুদি দম্পতিতে জন্ম নিয়েছিলেন।
ম্যাসিডনের দ্বিতীয় আলেকজান্ডার
দ্বিতীয় আলেকজান্ডার () আর্গিয়াদ রাজবংশের রাজা ছিলেন, যিনি ৩৭১ খ্রিস্টপূর্বাব্দ হতে ৩৬৯ খ্রিস্টপূর্বাব্দ পর্য্যন্ত ম্যাসিডন শাসন করেন।
দ্বিতীয় আলেকজান্ডার আর্গিয়াদ রাজবংশের রাজা তৃতীয় আমুনতাস ও তাঁর পত্নী প্রথম ইউরিদিকের পুত্র ছিলেন। ৩৭১ খ্রিস্টপূর্বাব্দে পিতার মৃত্যুর পর যুবক দ্বিতীয় আলেকজান্ডার ম্যাসিডনের সিংহাসনলাভ করেন। শাসনভার গ্রহণ করেই তাঁকে উত্তর-পশ্চিম দিক থেকে ইলিরিয়দের আক্রমণ ও পূর্বদিক থেকে পাউসানিয়াস নামক সিংহাসনের দাবীদারের আক্রমণের সম্মুখীন হতে হয়। পাউসানিয়াস ম্যাসিডনের বেশ কিছু শহর দখল করে রাজধানী পেল্লা আক্রমণের চেষ্টা শুরু করলে, দ্বিতীয় আলেকজান্ডার এথেন্সের সেনাপতি ইফিক্রাতিসের সহায়তায় তাঁকে পরাজিত করেন।
থেসালির অ্যালিউয়াদাই পরিবারের অনুরোধে দ্বিতীয় আলেকজান্ডার থেসালির গৃহযুদ্ধে জড়িয়ে পড়েন। তিনি থেসালির রাজধানী লারিসা ও অন্যান্য শহরগুলি অধিকার করে নেন ঠিকই কিন্তু প্রতিশ্রুতিভঙ্গ করে সেখানে সেনা মোতায়েন করেন। এরফলে থিবসের সেনাপতি পেলোপিদাস ম্যাসিডনের বাহিনীর বিরুদ্ধে যাত্রা করে তাঁদের থেসালি থেকে হঠিয়ে দেন। দ্বিতীয় আলেকজান্ডারের উচ্চাকাঙ্খী ভগ্নীপতি টলেমিকে সমর্থন করে পেলোপিদাস দ্বিতীয় আলেকজান্ডারের ওপর চাপ সৃষ্টি করেন এবং এথেন্সের পরিবর্তে থিবসের সঙ্গে সম্পর্ক স্থাপনে বাধ্য করেন। এই সময় দ্বিতীয় আলেকজান্ডার তাঁর হাতে তাঁর কনিষ্ঠ ভ্রাতা দ্বিতীয় ফিলিপকে সমর্পণ করতে বাধ্য হন। সিংহাসন লাভের দুইবছরের মধ্যে ভগ্নীপতি টলেমি তাঁকে হত্যা করেন।
ম্যাসিডনের চতুর্থ আলেকজান্ডার
চতুর্থ আলেকজান্ডার আর্গিয়াদ রাজবংশের রাজা ছিলেন। তিনি মহান আলেকজান্ডার এবং ব্যাকট্রিয়ার রাজকুমারী রোক্সানা এর পুত্র ছিলেন।
নাদিয়া আলী (সঙ্গীত শিল্পী)
নাদিয়া আলী () (জন্ম: ৩ আগস্ট ১৯৮০) একজন পাকিস্তানী বংশোদ্ভূত আমেরিকান গায়ক এবং গীতিকার। আলী ২০০১ সালে আইয়ো ব্যান্ডের সাথে সম্পৃক্ত হয়ে নারী শিল্পী এবং গীতিকার হিসেবে মর্যাদা লাভ করেন। এরপর তার প্রথম একক অ্যালবাম "র‌্যাপচার" মুক্তি পায় যেটি আমেরিকার একক অ্যালবামের টপচার্টের ২য় তালিকায় অবস্থান করে ব্যাপকভাবে পরিচিতি লাভ করেন। এছাড়াও গানটি ইউরোপের বিভিন্ন দেশেও শীর্ঘ তালিকায় জায়গা করে নেয়। এরপর ২০০৬ সালের একক অ্যালবাম "ইজ ইট লাভ?" বিলবোর্ড হট ড্যান্স ক্লাব প্লে চার্টের তালিকায় শীর্ষস্থান লাভ করে।
নাদিয়া আলী ১৯৮০ সালের ৩ আগস্ট তারিখে লিবিয়ায় ত্রিপোলিতে পাকিস্তানি বংশোদ্ভূত অভিভাবকের ঘরে জন্মগ্রহণ করেন। মাত্র ৫ বছর বয়সে তিনি পরিবার নিয়ে স্থানান্তরিত হন এবং এরপর তিনি নিউইয়র্কের কুইন্সে বেড়ে ওঠেন।
আলী ১৭ বছর বয়সে ভার্সেসের নিউ ইয়র্কের একটি অফিসে প্রাথমিকভাবে কাজ শুরু করেন। ভার্সেসের একজন সহকর্মী তাকে প্রযোজক মার্কাস মোজারের সাথে পরিচয় করিয়ে দিয়েছিলেন, যিনি জার্মানির মেয়েদের একটি দলবদ্ধ গোষ্ঠীর জন্য তার মূল প্রযোজনা সংস্থাগুলির সহযোগিতা করার জন্য একজন মহিলা গায়িকা খুজছিলেন। মোসের এর সাথে তিনি দুটি প্রযোজনার করেন, যেখানে আলী নিজেই একটি গানের কথা লেখেন এবং কণ্ঠ প্রদান করেন।
রাজবাড়ি জাতীয় উদ্যান
রাজবাড়ি জাতীয় উদ্যান () ভারতের ত্রিপুরা রাজ্যে অবস্থিত একটি জাতীয় উদ্যান। এটি ৩১.৬৩ বর্গকিলোমিটার এলাকা জুড়ে অবস্থিত।
বিরুলিয়া ইউনিয়ন
বিরুলিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন। ইউনিয়নটির আয়তন ৩০.১৪ বর্গ কিলোমিটার। ইউনিয়নের আকরান এলাকায় বিরুলিয়া ইউনিয়ন পরিষদ কার্যালয় অবস্থিত।
বহুরূপী নাট্য সংস্থা
বহুরূপী নাট্য সংস্থা () হচ্ছে বাংলাদেশের ময়মনসিংহের একটি বাংলা থিয়েটার দল। এটি ১৯৭৫ সনের ১ জুন গঠিত হয়। ২০১২ সাল থেকে অধ্যাপক আমীর আহমেদ চৌধুরী রতন হচ্ছেন এটার সাধারণ সম্পাদক।
ম্যাসিডনের প্রথম ইউরিদিকে
প্রথম ইউরিদিকে () ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাসের রাণী ছিলেন।
ইউরিদিকে ৪১০ থেকে ৪০৪ খ্রিস্টপূর্বাব্দের মধ্যে, খুব সম্ভবতঃ ৪০৭ খ্রিস্টপূর্বাব্দে জন্মগ্রহণ করেন। তাঁর পিতা ইলিরিয় জনজাতির সিরাস লুঙ্কেস্তিসের রাজা আররাবাইওসের জামাতা ছিলেন। ৩৯০ খ্রিস্টপূর্বাব্দে সম্ভবতঃ ইলিরিয়দের সঙ্গে শান্তি স্থাপনে আগ্রহী হয়ে, ম্যাসিডনের রাজা তৃতীয় আমুনতাস ইউরিদিকেকে বিবাহ করেন। যদিও তৃতীয় আমুনতাসের গিগিয়া নামক অপর একজন পত্নী ও তাঁদের তিন সন্তান ছিল, ইউরিদিকে ধীরে ধীরে তাঁর প্রধানা পত্নী হয়ে ওঠেন। তৃতীয় আমুনতাসের ঔরসে ইউরিদিকের গর্ভে দ্বিতীয় আলেকজান্ডার, তৃতীয় পেরদিক্কাস ও দ্বিতীয় ফিলিপ নামক দুই পুত্র ও ইউরিনোয়ে নামক এক কন্যা সন্তানের জন্ম হয়। তাঁর পুত্রই পরবর্তীকালে ম্যাসিডনের সিংহাসনে আরোহণ করেন।
প্রাচীন রোমান ঐতিহাসিক জাস্টিনের মতে, ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু তাঁর কন্যা ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে ইউরিদিকেকে ক্ষমা করে দেন। ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা নাবালক তৃতীয় পেরদিক্কাসের রাজপ্রতিনিধি হয়ে থাকতে বাধ্য হন।
১৯৮৭ খ্রিস্টাব্দে গ্রিক পুরাতত্ত্ববিদ মানোলিস আন্দ্রোনিকোস ইউনেস্কো বিশ্ব ঐতিহ্যবাহী স্থান ভের্গিনায় ইউরিদিকে ও ম্যাসিডনিয় রাজপুরুষদের সমাধিস্থল আবিষ্কার করেন। ইউরিদিকের মৃত্যুর পর থেকেই এই সমাধিস্থলে বার বার চুরি ও ডাকাতি হয়ে এসেছে। সম্প্রতি ২০০১ খ্রিস্টাব্দের ১৩ই আগস্ট ও ৯ই সেপ্টেম্বরের মধ্যে ইউরিদিকের সমাধি লুঠ করে ডাকাতরা সাতটি মার্বেলের মূর্তি নিয়ে চলে যায়। এই সমাধিস্থল থেকে প্রাপ্ত ৩৮৮ খ্রিস্টপূর্বাব্দের একটি ভাঙ্গা পাত্রের টুকরোয় খোদিত একটি লিপিতে ইউরিদিকেকে সিরাসের কন্যা হিসেবে উল্লেখ করা হয়েছে।
আলোরোসের টলেমি
আলোরোসের টলেমি () (মৃত্যু-৩৬৫ খ্রিস্টপূর্বাব্দ) আর্গিয়াদ রাজবংশের রাজা তৃতীয় পেরদিক্কাসের রাজত্বকালের প্রথম দিকে ম্যাসিডনের রাজপ্রতিনিধি ছিলেন।
টলেমি ম্যাসিডন শাসনকারী আর্গিয়াদ রাজবংশের রাজা তৃতীয় আমুনতাস ও তাঁর প্রধানা পত্নী প্রথম ইউরিদিকের কন্যা ইউরিনোয়ের স্বামী ছিলেন। প্রথম ইউরিদিকে তাঁর জামাতা টলেমির সঙ্গে ষড়যন্ত্র করে তৃতীয় আমুনতাসকে হত্যা করতে চেয়েছিলেন এবং এরপর টলেমিকে বিবাহ করে রাজ্যের শাসনভার তাঁর হাতে তুলে দিতে চেয়েছিলেন। কিন্তু ইউরিনোয়ে এই ষড়যন্ত্রের কথা জানতে পেরে তাঁর পিতাকে সব জানিয়ে দেন কিন্তু তৃতীয় আমুনতাস কোন শাস্তি না দিয়ে প্রথম ইউরিদিকেকে ক্ষমা করে দেন। ৩৭১ খ্রিস্টপূর্বাব্দে তৃতীয় আমুনতাসের মৃত্যু হলে, তাঁর জ্যেষ্ঠ পুত্র দ্বিতীয় আলেকজান্ডার সিংহাসনে আরোহণ করলে দুই বছরের মধ্যে টলেমি তাঁকে হত্যা করেন, কিন্তু থিবসের সেনাপতি পেলোপিদাসের চাপে নিজে ম্যাসিডনের শাসক না হয়ে পরবর্তী রাজা শিশু তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। ৩৬৫ খ্রিস্টপূর্বাব্দে তৃতীয় পেরদিক্কাস তাঁকে হত্যা করেন।
মুজিবুর রহমান খান ফুলপুরী
মুজিবুর রহমান খান ফুলপুরী বা মুজিবুর রহমান খান () (১৮৮৯ - ৫ জানুয়ারি ১৯৬৯) ছিলেন বাংলাদেশের ময়মনসিংহের একজন সাংবাদিক ও রাজনৈতিক কর্মী। তিনি বহু প্রবন্ধে কৃষকদের উপর শোষণ অত্যাচারের চিত্র তুলে ধরেন। সুসং অঞ্চলের কৃষক ও আদিবাসীদের বিদ্রোহ ও টঙ্ক প্রথার বিভীষিকাময় খবর প্রকাশের দায়ে ইংরেজ শাসক কর্তৃক কারারুদ্ধ হন। সুসং দুর্গাপুর অঞ্চলে হাজং ও প্রজা বিদ্রোহের সময়ে তাঁর সম্পাদিত "চাষী" পত্রিকায় প্রখ্যাত পণ্ডিত ও তৎকালীন ভারতীয় কৃষক প্রজা সমিতির সভাপতি রাহুল সাংকৃত্যায়নের কৃষক ও আদিবাসী সমস্যা সংক্রান্ত প্রবন্ধ প্রকাশ করতেন। ধনবাড়ির জমিদার নওয়াব হাসান আলী, সাহিত্যিক ও সাংবাদিক আবুল মনসুর আহমদ এই পত্রিকার সাথে যুক্ত ছিলেন। এ. কে. ফজলুল হকের কৃষক প্রজা পার্টির একজন প্রথম শ্রেণির সংগঠক, প্রগতিশীল গণ-আন্দোলনের সক্রিয় কর্মী ও নিবেদিতপ্রাণ সাংবাদিক হিসেবে সকল মহলের শ্রদ্ধা অর্জন করেন।
মুজিবুর রহমান খান ময়মনসিংহ জেলার ফুলপুর উপজেলার পাগলা গ্রামে জন্মগ্রহণ করেন। রূপসী ভাট্টা গ্রামের স্কুলে প্রাথমিক শিক্ষা লাভ করেন এবং ছাত্র ববৃত্তি পান। ফুলপুর যতীন্দ্র হাই স্কুলে নিম্ন মাধ্যমিক স্তর পর্যন্ত পড়াশোনা করেন। অধ্যয়নরত অবস্থায় স্বদেশী স্বেচ্ছাসেবক দলে যোগদান করেন। প্রসিদ্ধ কংগ্রেস নেতা সূর্যসোমের প্রেরণায় কংগ্রেসে যোগ দেন। ১৯১৮ থেকে পরবর্তী কয়েক বছর ময়মনসিংহ জেলা কংগ্রেসের সম্পাদক ছিলেন। ১৯২৯ সালে ময়মনসিংহ জেলা মুসলিম লিগের সম্পাদক নিযুক্ত হন। প্রজা আন্দোলনের জোয়ারে কৃষক-প্রজা দলে যোগ দেন এবং একে ফজলুল হকের ঘনিষ্ঠ সাহচর্য লাভ করেন। ময়মনসিংহ থেকে প্রকাশিত কৃষক প্রজা আন্দোলনের মুখপত্র সাপ্তাহিক "চাষী" পত্রিকা ১৯৩৬ সনের ২৬ জুন প্রতিষ্ঠা করেন এবং সেই পত্রিকার আজীবন সম্পাদক ছিলেন। পত্রিকাটি বিশেষভাবে ময়মনসিংহের কৃষক ও গণআন্দোলনে গুরুত্বপূর্ণ ভূমিকা পালন করে।
আলিক ব্যানারম্যান
আলেকজান্ডার (আলিক বা আলেক) চালমার্স ব্যানারম্যান (; জন্ম: ২১ মার্চ, ১৮৫৪ - মৃত্যু: ১৯ সেপ্টেম্বর, ১৯২৪) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৮৭৯ থেকে ১৮৯৩ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে আলিক ব্যানারম্যান মূলতঃ ডানহাতি ব্যাটসম্যান হিসেবে দায়িত্ব পালন করতেন।
সমগ্র খেলোয়াড়ী জীবনে ২৮ টেস্টে অংশ নিয়েছেন। ২ জানুয়ারি, ১৮৭৯ তারিখে মেলবোর্নে তাঁর টেস্ট অভিষেক ঘটে। তাঁর তুলনায় আট বছরের বড় ভাই চার্লস ব্যানারম্যানও অস্ট্রেলিয়া দলের নিয়মিত সদস্য ছিলেন। অতি-রক্ষণাত্মক ভঙ্গীমায় ব্যাটিং করতেন তিনি। প্রায়শঃই স্ট্রোকবিহীন অবস্থায় মাঠে অবস্থান করতেন।
এ প্রসঙ্গে উইজডেন ক্রিকেটার্স অ্যালমেনাক লিপিবদ্ধ করে যে, তিনি উইকেটে দেয়াল নির্মাণ করে অন্যতম জনপ্রিয় ক্রিকেটারে রূপান্তরিত হয়েছিলেন। এছাড়াও তাঁর অসম্ভব ধৈর্য্যশক্তি অনুকরণীয় ছিল। প্রথম টেস্টে তিনি দলীয় ইনিংসে সর্বোচ্চ ৭৩ রান তোলেন।
১৮৭৮ ও ১৮৮০ সালে ব্যাটিংয়ের পাশাপাশি ফিল্ডিংয়ে দক্ষতা থাকায় তাঁকে দলে অন্তর্ভুক্ত করা হয়। সিডনিতে তাঁর অমার্জনীয় ক্যাচ হাতছাড়া করার প্রেক্ষিতে মিড-অফে অবস্থান নেন তিনি। ব্রিটিশ ভূমিতে অনুষ্ঠিত প্রথমবারের মতো টেস্ট ক্রিকেটে চার্লসের স্থলাভিষিক্ত হয়ে দলের ব্যাটিং উদ্বোধনে মাঠে নামেন ও ইংল্যান্ডে তাঁর প্রথম রান সংগ্রহ করেন।
অবসর পরবর্তীকালে অধিকাংশ সময়ই সিডনি ক্রিকেট গ্রাউন্ডে নিউ সাউথ ওয়েলস ক্রিকেট অ্যাসোসিয়েশনের কোচিংয়ের সাথে সংশ্লিষ্ট রাখেন আলিক। দলে কোন নতুন খেলোয়াড় অন্তর্ভুক্ত হলে তিনি নিবিঢ়ভাবে তাকে পর্যবেক্ষণে রাখতেন। এছাড়াও তিনি তাকে নিজের পোশাক ও অংশগ্রহণের কথা তুলে ধরতেন। এর ব্যতিক্রম হলে নবাগত তা জানতে পারতেন। তিনি বলতেন, পুত্র, যদি তুমি ক্রিকেটার না হও, তাহলে তুমি কমপক্ষে এর একটির মতো হও।
৭০ বছর বয়সে ১৯ সেপ্টেম্বর, ১৯২৪ তারিখে তাঁর দেহাবসান ঘটে। এ প্রসঙ্গে উইজডেন মন্তব্য করে যে, যতদিন ক্রিকেট খেলা হবে, ততোদিন আলিক ব্যানারম্যান স্মরণীয় হয়ে থাকবেন।
চেনারান
চেনারান (পার্শী: چناران; রোমান প্রতিলিপি: Chenārān) হল উত্তর-পূর্ব ইরানের একটি শহর। রাজাভি খোরাসান প্রদেশে অবস্থিত এই শহরটি নিজ নামাঙ্কিত চেনারান কাউন্টির প্রশাসনিক কেন্দ্রও বটে। ২০০৬'এর জনগণনা অনুযায়ী এই শহরের অধিবাসী সংখ্যা ৪১,৭৩৫ জন। এই শহরে বসবাসকারী পরিবারের সংখ্যা ১০,১৭৯। প্রাদেশিক রাজধানী মাশহাদ শহর থেকে পশ্চিম দিকে এর দূরত্ব ৪৫ কিলোমিটার।
কাশাফ নদীর তীরে সমুদ্রপৃষ্ঠ থেকে ১৪৮০ মিটার বা ৪৮৫০ ফুট উচ্চতায় অবস্থিত এই শহরটি আসলে একটি বিখ্যাত পর্যটনকেন্দ্র। এই শহর সংলগ্ন শাইনি সেতু এই শহরের সবচেয়ে বড় পর্যটক আকর্ষণ। এই সেতু থেকে শহরের দৃশ্য অতি মনোরম। তাছাড়া এখানকার পাহাড়ি ভূমিরূপ, আবহাওয়া ও বন্যপ্রাণীর প্রাচূর্যও এখানে পর্যটন শিল্পের বিকাশের পিছনে বড় একটি কারণ।
খুম্বু হিমবাহ
খুম্বু হিমবাহটি উত্তর-পূর্ব নেপালের খুম্বু অঞ্চলের এভারেস্ট এবং লোতসে-নুপ্তসে শৈলশিরার মাঝে অবস্থিত। হিমবাহটির শেষ থেকে, উৎস অবধি উচ্চতার সঙ্গে, এটি বিশ্বের সর্বোচ্চ হিমবাহ. দক্ষিণ এভারেস্ট বেস ক্যাম্প এর অন্তিম অংশে পৌছনর জন্য খুম্বু হিমবাহকে অনুসরন করা হয়। এভারেস্টের কাছাকাছি পশ্চিমী সি এম ডব্লুর থেকে এই হিমবাহের শুরু । পশ্চিমী সি ডব্লু এম এর নিম্নভাগের পশ্চিমদিকে, হিমবাহটিতে একটি বড় তুষার ঝরণা আছে , নাম খুম্বু আইসফল। এভারেস্ট শৃঙ্গ আরোহন অবধি, গোটা সাউথ কল ট্রেকে, আরো অন্যান্য বিপজ্জনক বাধার মধ্যে-এই তুষার ঝরণাটি প্রথম ও প্রধান অন্তরায়।
২৭.৯৩২উ এবং ৮৬.৮০৫পূ খুম্বু হিমবাহের শেষ।
ম্যাসিডনের তৃতীয় পেরদিক্কাস
তৃতীয় পেরদিক্কাস (; খ্রিস্টপূর্ব চতুর্থ শতাব্দী) আর্গিয়াদ রাজবংশের রাজা ছিলেন, যিনি ৩৬৯ খ্রিস্টপূর্বাব্দ হতে ৩৫৯ খ্রিস্টপূর্বাব্দ পর্য্যন্ত ম্যাসিডন শাসন করেন।
৩৬৯ খ্রিস্টপূর্বাব্দের ম্যাসিডনের রাজা দ্বিতীয় আলেকজান্ডার তাঁর ভগ্নীপতি টলেমির দ্বারা নিহত হন। কিন্তু থিবসের সেনাপতি পেলোপিদাসের চাপে টলেমি নিজে ম্যাসিডনের শাসক না হয়ে পরবর্তী রাজা ও দ্বিতীয় আলেকজান্ডারের নাবালক ভ্রাতা তৃতীয় পেরদিক্কাসের রাজপ্রতিনিধি হয়ে থাকতে বাধ্য হন। চার বছর পর ৩৬৫ খ্রিস্টপূর্বাব্দে তৃতীয় পেরদিক্কাস টলেমিকে হত্যা করে রাজ্যের শাসনভার নিজের হাতে তুলে নেন।
তৃতীয় পেরদিক্কাসের রাজত্বকালে সঙ্গে ম্যাসিডনের সঙ্গে এথেন্সের আম্ফিপোলিস শহরের অধিকার নিয়ে বিরোধ বাধে। সংস্কৃতিমনস্ক শাসক হিসেবে তাঁর সুনাম ছিল। তিনি প্লেটোর শিষ্য ইউফেরিয়াসের পৃষ্ঠপোষক ছিলেন। ৩৬৫ খ্রিস্টাব্দে এপিদাউরোসের ক্রীড়ায় তিনি থিওরোদোকোই হিসেবে দায়িত্ব পালন করেন। ৩৫৯ খ্রিস্টপূর্বাব্দে 
দার্দিনিয়ার রাজা বার্দিলিসের হাত থেকে উত্তর ম্যাসিডন পুনরুদ্ধার করতে গেলে যুদ্ধে ম্যাসিডনের শোচনীয় পরাজয় ঘটে এবং প্রায় ৪০০০ ম্যাসিডনীয় সেনার সাথে রাজা তৃতীয় পেরদিক্কাসও যুদ্ধে নিহত হন।
রসিকলাল দাস
রসিকলাল দাস () (১৮৯৯ - ৩ আগস্ট, ১৯৬৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।
রসিকলাল দাসের জন্ম খুলনা জেলার দিঘলিয়া উপজেলার ফরমাইশখানা-সেনহাটিতে। তাঁর পিতার নাম রামচন্দ্র দাস। স্কুলের ছাত্রাবস্থায় গুপ্ত বিপ্লবী দলের সংস্পর্শে এসে সেবাকার্যে বর্তী হন। শৈশবে তাঁর গ্রামের প্রখ্যাত বিপ্লবী অতুল সেন, অনুজাচরণ সেন, রতিকান্ত দত্ত ও সত্যাশ্রমের কিরণচন্দ্র মুখোপাধ্যায় প্রমুখের সংস্পর্শ পেয়েছেন। ১৯১৮ সনে প্রবেশিকা এবং ১৯২০ সনে আই.এ. পাশ করে বি.এ. ক্লাসে ভর্তি হন।
বি.এ. পাঠরত অবস্থায় অসহযোগ আন্দোলনের সমর্থনে কলেজ ত্যাগ করে পুরনো বিপ্লবীদের সঙ্গে দৌলতপুর সত্যাশ্রমে যোগ দেন। প্রথম মহাযুদ্ধের সময় বাঘা যতীনের মৃত্যু ও অন্যান্যদের গ্রেপ্তারের পর বিপ্লবের প্রস্তুতি ও সংগঠনের কাজ করেন। প্রবুদ্ধ সমিতি স্থাপনের মাধ্যমে স্কুল-কলেজের ছাত্রদের পাঠাগার স্থাপন ও সমাজসেবার দ্বারা কর্মী সংগঠনের চেষ্টা করেন। খ্যাতি ও প্রাপ্তির আশা না রেখে যেসব বিপ্লবী আত্মত্যাগের মহত দৃষ্টান্ত রেখেছেন তিনি তাঁদের একজন।
কিরণচন্দ্র মুখোপাধ্যায়
কিরণচন্দ্র মুখোপাধ্যায় () (১৮৯৩ - ১২ ডিসেম্বর, ১৯৫৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, অনুজাচরণ সেন, রতিকান্ত দত্তের সংস্পর্শে আসেন। প্রথম মহাযুদ্ধের সময় ভারত-জার্মান ষড়যন্ত্রে অংশগ্রহণ করবার জন্য ১৯১৬ সনে গ্রেপ্তার হন। ১৯১৯ সনে মুক্ত হয়ে অসহযোগ আন্দোলনের সমর্থনে "সারভেন্ট" পত্রিকা প্রকাশনায় শামসুন্দর চক্রবর্তী, পূর্ণচন্দ্র দাস প্রভৃতিকে বিশেষভাবে সাহায্য করেন। ১৯২৪ সনে চার্লস টেগার্ট ভ্রমে আর্ন্সট ডে সাহেবকে হত্যা করা হলে গোপীনাথ সাহা ও অন্যান্যদের সঙ্গে তিনিও গ্রেপ্তার হয়ে পাঁচ বছরের জন্য কারারুদ্ধ হন। তাঁর রচিত গ্রন্থ হচ্ছে "চন্দ্রগুপ্ত-গুরু চাণক্য" ও "শিবাজি-গুরু রামদাসস্বামী"।
অসহযোগ আন্দোলনের সমর্থনে সারভেন্ট পত্রিকা প্রকাশে সাহায্য করতেন। সরস্বতী লাইব্রেরি ও শান্তিসেনা গঠনে সক্রিয় ভূমিকা রাখেন। খুলনার বাগেরহাটে ভূপেন্দ্র কুমার দত্তের সংগে সত্যাশ্রম নামে একটি সমাজকল্যাণ সংস্থা প্রতিষ্ঠা করেন যেখানে রসিকলাল দাস, চারু ঘোষ, কুন্তল চক্রবর্তী প্রমুখ বিপ্লবীরা আশ্রয় নিয়েছিলেন।
কিরণচন্দ্র মুখোপাধ্যায়ের জন্ম যশোর জেলার অভয়নগর উপজেলার ভুগিলহাটে। তাঁর পিতার নাম অমৃতলাল মুখোপাধ্যায়।
আলব্রেখট ড্যুরার
আলব্রেখট ড্যুরার (ইংরেজি Albrecht Dürer) (জার্মানি: [ˈalbʁɛçt ˈdyːʁɐ]; ২১ মে, ১৪৭১– ৬ এপ্রিল, ১৫২৮) একজন জার্মান চিত্রকর, গাণিতিক ও তাত্ত্বিক। তার অতি উচ্চমান সম্পন্ন কাঠ-খোঁদাই শিল্প মাত্র বিশ বছর বয়সেই ড্যুরারকে ইউরোপের খ্যাতিমান শিল্পীদের তালিকায় স্থান দেয়, এমনকি এখন পর্যন্ত তিনি উত্তর-রেনেসাঁস বা পুনর্জাগরণের অন্যতম বিখ্যাত শিল্পী হিসেবে বিবেচিত। বেদি, ধর্ম সংক্রান্ত বিষয়, বহু প্রতিকৃতি এবং কিছু আত্মপ্রতিকৃতি তিনি অঙ্কন করেন। তার দিব্যপ্রকাশ সিরিজ কাঠখোদাই ছিল অনেক বেশি গথিক ভাবধারার। নাইট, ডেথ অ্যান্ড দ্য ডেভিল, সেইন্ট জেরোম ইন হিজ স্টাডিজ, মেলেনকোলিয়া ইত্যাদি তার বিখ্যাত শিল্পকর্ম। তার জলরঙ কর্ম দেখে ধারণা করা হয়, তিনি ইউরোপের প্রথম দিকের ল্যান্ডস্ক্যাপ শিল্পীদের অন্যতম।
লাল শাহবাজ কালান্দার
সৈয়দ মুহাম্মদ উসমান মারওয়ান্দি (১১৪৯-১২৭৪), লাল শাহবাজ কালান্দার নামে অধিক পরিচিত, (), বর্তমান পাকিস্তানের একজন সুফি দার্শনিক-কবি ছিলেন। তিনি সোহরাওয়ার্দিয়া ত্বরিকার অনুসারী ছিলেন।
হযরত শাহবাজ কালান্দার মারওয়েন্দের এক সুফি দরবেশ সৈয়দ ইব্রাহিম কবিরউদ্দিনের পরিবারে জন্মগ্রহণ করেন । তার পূর্বপুরুষ বাগদাদ থেকে চলে আসেন এবং মারওয়েন্দে পুনরায় আসার আগে মাশহাদে বসতি স্থাপন করেছিল।
গোবিন্দচরণ কর
গোবিন্দচরণ কর () (বিংশ শতাব্দী) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। তিনি ছাত্রাবস্থায় বিপ্লবী দলে যোগ দেন। তাঁর জন্ম বাংলাদেশের ঢাকায়। প্রথম বিশ্বযুদ্ধের সময় তিনি আত্মগোপন করেন।
পাবনা জেলার আটঘরিয়া উপজেলার তেলিজনা গ্রামে পলাতক বিপ্লবীদের একটি আশ্রয়-কেন্দ্রের সংবাদ পেয়ে তিনজন শ্বেতাঙ্গ পুলিস অফিসার সেই বাড়ি ঘেরাও করে। সেই বাড়িতে অনুশীলন সমিতির নিকুঞ্জ পাল এবং গোবিন্দচরণ কর ছিলেন। উভয় পক্ষে গুলি চলিতে থাকে এবং উভয় পক্ষেই আহত হয়। গোবিন্দচরণ করের দেহে সাতটি গুলিবিদ্ধ হয় এবং নিকুঞ্জ পাল আহত হয়েছিলেন। গোবিন্দচরণ কর পুলিসের কাছে ধরা পড়েন এবং নিকুঞ্জ পাল পাট ক্ষেতের ভিতর দিয়ে পালাতে সক্ষম হন।
সিরাজগঞ্জ খণ্ডযুদ্ধের মামলায় গোবিন্দচরণ করের ৮ বছর দ্বীপান্তর দণ্ড হয়। তাঁর বুকের ও হাতের মধ্যে প্রবিষ্ট গুলি বের না করেই তাঁকে আন্দামান সেলুলার জেলে পাঠানো হয়। গুরুতর অসুস্থ অবস্থায় ১৯২০ সনে মুক্তি পান এবং পুনরায় বিপ্লবী কর্মে লিপ্ত হন। যোগেষ চ্যাটার্জি গ্রেপ্তার হবার পর ১৯২৫ সনে বাংলা ও উত্তরপ্রদেশে যোগাযোগ রাখার জন্য দলের নির্দেশে উত্তরপ্রদেশে আসেন। কাকোরি ষড়যন্ত্র মামলায় তিনি ধরা পড়েন এবং বিচারে ১০ বছরের দ্বীপান্তরিত কারাদণ্ডে দণ্ডিত হন। মুক্তিলাভের পর কলকাতায় বাস করছিলেন। এসময় ঢাকায় সাম্প্রদায়িক দাঙ্গা আরম্ভ হলে বিমানযোগে ঢাকা যাত্রা করেন। বিমানটি সেখানে অবতরণমাত্র তিনি আক্রান্ত হন। মোট ২২টি ছুরিকাঘাত হলেও কোনোরকমে তখনকার মতো প্রাণে বেঁচে যান। কিন্তু সম্পূর্ণ সুস্থ হননি। কয়েক বছরের মধ্যেই তাঁর মৃত্যু হয়।
অনুজাচরণ সেন
অণুজাচরণ সেন () (জুন ১৯০৫ - ২৫ আগস্ট, ১৯৩০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের শহীদ বিপ্লবী। ১৯২০-এর দশকে দিঘলিয়া উপজেলার সেনহাটি গ্রামের প্রখ্যাত বিপ্লবী অতুল সেন, রসিকলাল দাস, কিরণচন্দ্র মুখোপাধ্যায়, রতিকান্ত দত্তের সংস্পর্শে আসেন। কলেরা, বসন্ত মহামারীর সময় সেবা ও অমায়িক ব্যবহার দ্বারা বিপ্লবী দলের প্রসার ও সংগঠনে সহায়তা করেছিলেন। দলের নির্দেশে দীনেশ মজুমদার, অতুল সেন ও শৈলেন নিয়োগীর সঙ্গে কলকাতার অত্যাচারী পুলিস কমিশনার চার্লস টেগার্ট সাহেবকে মারতে গিয়ে তাঁর বোমাটি তাঁর কাছেই ফেটে যায় এবং মারাত্মকভাবে আহত হয়ে ঘটনাস্থলেই প্রাণত্যাগ করেন।
অণুজাচরণ সেনের জন্ম খুলনা জেলার দিঘলিয়া উপজেলার সেনহাটিতে। তাঁর পিতার নাম বিমলাচরণ সেন। তিনি ছাত্রাবস্থায় বিপ্লবী দলে যোগদান করেন। প্রথমে সেবা কার্যের মাধ্যমে দেশের মানুষের সঙ্গে পরিচয় ঘটে। ব্যায়ামচর্চা, পঠন ও আলোচনার মাধ্যমে বিপ্লবমন্ত্রে দীক্ষিত হন।
২৫ আগস্ট, ১৯৩০ তারিখে অণুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়িতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অণুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
দীনেশচন্দ্র মজুমদার
দীনেশচন্দ্র মজুমদার () (জন্ম: ১৯০৭ - মৃত্যু: ৬ জুন, ১৯৩৪) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের অন্যতম ব্যক্তিত্ব এবং অগ্নিযুগের শহীদ বিপ্লবী। প্রতিবেশী বিপ্লবী অনুজাচরণ সেনের মাধ্যমে যুগান্তর বিপ্লবী দলে যোগদান করেন। প্রথম বিশ্বযুদ্ধের সময় বাঘা যতীনের নেতৃত্বে বিপ্লবী অভ্যুত্থানের সময় বালেশ্বরের গুপ্ত ঘাঁটির পরিচালক শৈলেশ্বর বোস যক্ষ্মা রোগে আক্রান্ত হলে অনুজাচরণের সঙ্গে রাত জেগে সেবা করেন। এরপর দলনেতার নির্দেশে তিনি বগুড়া ও দক্ষিণ চব্বিশ পরগণায় বিপ্লবী সংগঠনের কাজে বর্তী হন। লাঠি খেলার শিক্ষক হিসেবে "ছাত্রী সংঘ" প্রতিষ্ঠায় সাহায্য করেন।
দীনেশচন্দ্র মজুমদারের জন্ম উত্তর চব্বিশ পরগণার বসিরহাটে। তাঁর পিতার নাম পূর্ণচন্দ্র মজুমদার। ১৯২৮ সনে বি.এ. পাশ করে আইন শিক্ষা শুরু করেন। আই.এ. পড়ার সময় যোগাভ্যাস করতেন, পরে সিমলা ব্যায়াম সমিতিতে লাঠি ও ছোরা খেলা শিক্ষা করেন।
দলের নির্দেশে ২৫ আগস্ট, ১৯৩০ তারিখে চার্লস টেগার্ট নিধন চেষ্টায় আক্রমণকারী তিনজনের তিনি অন্যতম ছিলেন। আক্রমণকালে তিনি গ্রেপ্তার হন। বিচারে যাবজ্জীবন কারাদণ্ডাদেশ হয়। ১৯৩২ সালে মেদিনীপুর জেল থেকে অপর দুই বিপ্লবীসহ পালাবার সময় পা ভাঙা সত্ত্বেও আত্মগোপনে সমর্থ হন। আত্মগোপনকালে কুলির কাজও করেছেন। অবশেষে চন্দননগরে তাকে আশ্রয় দেন বিপ্লবী শ্রীশচন্দ্র ঘোষ।
১৯৩২ সালে তাঁর নেতৃত্বাধীন দুবার ওয়াটসন হত্যার চেষ্টা হয়। চন্দননগরের পুলিস কমিশনার কুইনের নেতৃত্বে একদল পুলিস বিপ্লবীদের তাড়া করলে দীনেশের গুলিতে কুইন নিহত হন এবং তিনি বিপ্লবীদের নিয়ে আত্মগোপন করেন।
১৯৩২ সালের দিকে পুলিসি অত্যাচার ও ব্যাপক গ্রেপ্তারের ফলে দলের অবস্থা দুর্বল হয়ে পড়ে। তখন তিনি দলের পুনরুজ্জীবনের চেষ্টা করেন। গ্রিন্ডলে ব্যাংকের জনৈক কর্মচারীর সাহায্যে টাকা সরিয়ে সেই টাকায় অস্ত্র কেনার চেষ্টা হয়। এসময় তিনি কর্নওয়ালিস স্ট্রিটে নারায়ন ব্যানার্জীর বাড়িতে থাকতেন। ১৯৩৩ সনের ২৫ মে পুলিস সন্ধান পেয়ে বাড়িটি আক্রমণ করলে উভয় পক্ষে গুলি বিনিময় চলে। দীনেশ, জগদানন্দ ও নলিনী দাস শেষ বুলেট পর্যন্ত লড়াই করে আহত অবস্থায় ধরা পড়েন। বিচারে তাঁর প্রাণদণ্ডাদেশ এবং অপর দুজনের যাবজ্জীবন কারাদণ্ড হয়।
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
হিমালয়ান মাউন্টেনিয়ারিং ইনস্টিটিউট
হিমালয়ান মাউন্টেনিয়ারিং ইনস্টিটিউট, দার্জিলিং (এইচ এম আই দার্জিলিং), পর্বতারোহণকে একটি সংগঠিত খেলাধুলা হিসাবে প্রোৎসাহিত করার জন্য ১৯৫৪ সালের ৪ঠা নভেম্বর ,ভারতের দার্জিলিঙে প্রতিষ্ঠিত হয়। তেনজিং নোরগে এবং এডমন্ড হিলারি দ্বারা মাউন্ট এভারেস্ট এ প্রথম আরোহন ,পর্বতারোহণকে অঞ্চলের মানুষের জন্য একটি অত্যন্ত সম্মানিত প্রচেষ্টা হিসেবে স্থাপন করতে উত্সাহ সৃষ্টি করে। দেশের প্রথম প্রধানমন্ত্রী জওহরলাল নেহ্‌রুর উদ্দীপনায় এইচ এম আই দার্জিলিংএ প্রতিষ্ঠিত হয়। তেনজিং নোরগে এই পর্বতারোহন সংস্থার বহিরঙ্গন প্রশিক্ষণের প্রথম অধিকর্তা(DFT/Director) ছিলেন।
এইচ এম আইতে নিয়মিত " এডভেঞ্চার ", " বেসিক " এবং " উন্নত মাউন্টেনিয়ারিং " কোর্সগুলি সঞ্চালন করা হয়। এইগুলি খুব সর্বাঙ্গীণ কোর্স। পর্বতারোহণকে প্রোৎসাহন দেবার জন্য এই কোর্সগুলিতে অনেকটা ভর্তুকি দেয়া হয়। অন্ধদেরও এই ধরনের কোর্স করার সুযোগ আছে।
নকুল কুমার বিশ্বাস
নকুল কুমার বিশ্বাস একজন বাংলাদেশী সঙ্গীতশিল্পী, যন্ত্রশিল্পী, সুরকার, গীতিকার ও সংগীত পরিচালক।
নকুল কুমার বিশ্বাস ১৯৬৫ সালে মাদারীপুর জেলার দত্ত কেন্দুয়া ইউনিয়নের পূর্ব কলাগাছিয়া গ্রামের এক সংগীত পরিবারে জন্মগ্রহণ করেন। পাঁচ ভাই এক বোনের মধ্যে তাঁর অবস্থান পঞ্চম। তার পিতার নাম সুরেন্দ্র নাথ বিশ্বাস এবং মাতার মঙ্গলী দেবী।
মাত্র আট বছর বয়সে যাত্রার দলে শিল্পী হিসেবে যোগদানের মাধ্যমে তাঁর সঙ্গীতের ক্যারিয়ার শুরু। সেই থেকে যাত্রাসহ গ্রাম ও শহরাঞ্চলে বহু অনুষ্ঠানে গান পরিবেশন করেছেন তিনি। গানের পাশাপাশি তিনি সেতার, তবলা, বাঁশি, সরোদ, সন্তুর, দোতারা, ও ম্যান্ডালিনসহ আরো নানারকম বাদ্য যন্ত্রে পারদর্শী, বিশেষ করে হারমোনিয়াম বাজানোতে রয়েছে তাঁর বিশেষ দক্ষতা। বাংলাদেশ বেতারে যন্ত্র ও সঙ্গীতশিল্পী হিসেবে চাকরি করেছেন অনেকদিন। তবে ক্যারিয়ারে তাঁর সবসেরা সুযোগটি আসে ম্যাগাজিন অনুষ্ঠান ‘ইত্যাদি’তে অংশগ্রহণের মাধ্যমে। ‘ইত্যাদি’ তে গান পরিবেশনের সুবাদেই শ্রোতা-দর্শকদের কাছে তাঁর সর্বাধিক পরিচিতি ও জনপ্রিয়তা ছড়িয়ে পরে।
জগৎকিশোর আচার্য চৌধুরী
রাজা জগৎকিশোর আচার্য চৌধুরী () (২৪ মার্চ, ১৮৬৪ - ২১ ডিসেম্বর, ১৯৩৮) ছিলেন ভারতীয় উপমহাদেশের একজন জমিদার এবং শিক্ষার পৃষ্ঠপোষক। পূর্ববঙ্গের বিভিন্ন স্থানে শিক্ষা বিস্তারের জন্য বহু অর্থ দান করে "দানবীর" হিসেবে খ্যাতিলাভ করেন। ময়মনসিংহে "বিদ্যাময়ী বালিকা বিদ্যালয়" প্রতিষ্ঠাকল্পে ৫০,০০০ টাকা ব্যয় করেন। কাশীতে বার্ষিক ১০,০০০ টাকা ব্যয় করে সত্র চালাতেন। সংগীত ও সাহিত্যে অনুরাগী এবং দক্ষ শিকারি ছিলেন।
জগৎকিশোর আচার্য চৌধুরীর জন্ম বাংলাদেশের ময়মনসিংহ জেলার মুক্তাগাছায়। তাঁর জন্ম জমিদার পরিবারে।
মুক্তাগাছা জমিদারবাড়ির অভ্যন্তরে একটি রঙমহল নির্মাণ করেন জগৎকিশোর এবং তাঁর কনিষ্ঠ পুত্রের নামে স্থাপনাটির নামকরণ করেন ‘ভূপেন্দ্র রঙ্গপীঠ’। চারকোণাকার এই রঙমহলের ডান পাশে রাজরাজেশ্বরী মন্দির। বাম দিকে দর্শক উপবেশনের স্থান। রঙমহলের পূর্বপ্রান্তে ১৯৪৫ সালে ঘূর্ণায়মান মঞ্চ স্থাপন করেন নাট্যামোদি জমিদার জীবেন্দ্রকিশোর আচার্য চৌধুরী।
শোভারানি দত্ত
শোভারানি দত্ত () (১৯০৬ - ৯ নভেম্বর, ১৯৫০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি পাঞ্জাবকেশরী লালা লাজপত রায়ের সঙ্গে পরিচয়ের মাধ্যমে বিপ্লবে প্রেরণা পান। ১৯৩০ সনে মাতা লাবণ্যপ্রভা দত্তের সঙ্গে কলকাতায় "আনন্দমঠ" প্রতিষ্ঠা করেন। নারী সত্যাগ্রহ সমিতির কর্মীরূপে আইন অমান্য আন্দোলনে যোগ দেন। পলাতক বিপ্লবীদের আশ্রয় দিতেন ও নানাভাবে সাহায্য করতেন। ১৯৩৪ সালের ৮ মে দার্জিলিং-এ লেবং মাঠে গভর্নর অ্যান্ডারসনের উপর বিপ্লবী আক্রমণ হবার পর উজ্জলা মজুমদার কলকাতায় তাঁর বাড়িতে আশ্রয় নেন। ১৮ মে উভয়ে গ্রেপ্তার হন। ১৯৩৭ সনে তিনি মুক্তি পান।
শোভারানি দত্তের জন্ম কলকাতায়। তাঁর পিতার নাম যতীন্দ্রনাথ দত্ত। পৈতৃক নিবাস বাংলাদেশের খুলনায়। মাতা বঙ্গীয় প্রাদেশিক কংগ্রেস কমিটির সভানেত্রী ছিলেন। ১৬-১৭ বছর বয়সে ব্রাহ্ম গার্লস ট্রেনিং স্কুল থেকে পাশ করেন এবং বৃন্দাবনে বিপ্লবী বীর রাজা মহেন্দ্রপ্রতাপ প্রতিষ্ঠিত "প্রেম মহাবিদ্যালয়ে" শিক্ষাপ্রাপ্ত হয়ে পাঞ্জাবের নানাস্থানে ভ্রমণ করেন।
২৫ আগস্ট, ১৯৩০ তারিখে অনুজাচরণ সেন ও দীনেশচন্দ্র মজুমদার অত্যাচারী কুখ্যাত চার্লস টেগার্ট সাহেবের গাড়ীতে বোমা নিক্ষেপ করেন। টেগার্ট বেঁচে যান কিন্তু দীনেশ মজুমদার ধরা পড়েন। অনুজাচরণ ঘটনাস্থলেই মারা যান। বিচারে দীনেশ মজুমদারের যাবজ্জীবন দ্বীপান্তর দণ্ড হয়। এই উপলক্ষে পুলিস বহু বাড়ি খানাতল্লাশ করে এবং বহু লোককে গ্রেপ্তার করে। এই সম্পর্কে শোভারানি দত্ত, কমলা দাশগুপ্ত, শৈলরাণী দত্ত, ডা. নারায়ণ রায়, ভূপালচন্দ্র বসু, অদ্বৈত দত্ত, অম্বিকা রায়, রসিকলাল দাস, সতীশ ভৌমিক, সুরেন্দ্র দত্ত, রোহিণী অধিকারীসহ অনেকে ধৃত হন। বিচারে নারায়ণ রায় ও ভূপাল বসু ১৫ বছরের দ্বীপান্তর, সুরেন্দ্র দত্ত ১২ বছর, রোহিণী ৫ বছর ও সতীশ ২ বৎসর কারাদণ্ডপ্রাপ্ত হন এবং অন্যান্য সকলে মুক্তি পান। তারা সকলেই তরুণ বিপ্লবী দলের সদস্য ছিলেন।
৯ নভেম্বর ১৯৫০ সালে মারা যান।
হিল্টন মেক্সিকো সিটি রিফর্মা
হিল্টন মেক্সিকো সিটি রিফর্মা মেক্সিকোর রাজধানী মেক্সিকো সিটিতে অবস্থিত একটি পাঁচ তারকা বিলাসবহুল হোটেল। এটি বৈশ্বয়িক চেইন হিল্টন হোটেলের একটি শাখা। হোটেলটি পুরাতন মেক্সিকো সিটির কেন্দ্রস্থল হুয়ারেজ অ্যাভিনিউতে অবস্থিত। এর কাছের স্টেশন হলো হিদালগো মেট্রো স্টেশন। ১৯৮৫ সালে প্রতিষ্ঠিত হওয়ার পর থেকেই হোটেলটি ব্যবসায়ী ও ভ্রমণপিপাসুদের কাছে জনপ্রিয় হয়ে উঠে। হোটেলটিতে ৪৫৭টি থাকার ঘর, বেশ কয়েকটি রেস্টুরেন্ট ও কনফারেন্স হল রয়েছে। এছাড়াও মেক্সিকোর বিখ্যাত ইটারি এল কার্ডেনালও এখানে অবস্থিত। উইকিম্যানিয়া ২০১৫ এই হোটেলেই অনুষ্ঠিত হয়েছিল।
ম্যাসিডনের চতুর্থ আমুনতাস
চতুর্থ আমুনতাস (; জন্ম- ৩৬৫ খ্রিস্টপূর্বাব্দ) আর্গিয়াদ রাজবংশের নামমাত্র রাজা ছিলেন, যিনি ৩৫৯ খ্রিস্টপূর্বাব্দে নাবালক অবস্থায় ম্যাসিডনের সিংহাসনে আরোহণ করেন।
চতুর্থ আমুনতাস ৩৬৫ খ্রিস্টপূর্বাব্দে ম্যাসিডনের রাজা তৃতীয় পেরদিক্কাসের পুত্র হিসেবে জন্মগ্রহণ করেন। ৩৫৯ খ্রিস্টপূর্বাব্দে পিতার মৃত্যুর পর নাবালক অবস্থায় তিনি ম্যাসিডনের সিংহাসনে আরোহণ করেন। তৃতীয় পেরদিক্কাসের ভ্রাতা দ্বিতীয় ফিলিপ তাঁর রাজপ্রতিনিধি হিসেবে নিযুক্ত হন, কিন্তু এই বছরেই চতুর্থ আমুনতাসকে সিংহাসনচ্যুত করে দ্বিতীয় ফিলিপ নিজেকে রাজা হিসেবে ঘোষণা করেন। দ্বিতীয় ফিলিপ তাঁর কন্যা কুনানের সঙ্গে চতুর্থ আমুনতাসের বিবাহ দেন। ৩৩৬ খ্রিস্টপূর্বাব্দে দ্বিতীয় ফিলিপের মৃত্যুর মহান আলেকজান্ডার ম্যাসিডনের সিংহাসনলাভ করে চতুর্থ আমুনতাসকে সিংহাসনের অন্যতম দাবীদার বিবেচনা করে নিজের শাসন নিষ্কন্টক করতে তাঁকে হত্যা করেন।